VARAAIT
Tervitus
ja tere tulemast "Varaaita"!
Jätkame täna sarja 1. Timoteose kirja põhjal,
olles jõudnud omadega 4. peatüki juurde.
Paulus jagas oma jüngrile juhiseid, kuidas kogudust juhtida.
Paljude meelest on Soome ristiusk omadega kriisis.
Nii kogudusest väljaspoolt
kui ka selle seest esiletõusvad õpetused, filosoofiad ja uskumused
esitavad traditsioonilisele kristlusele üha suuremaid väljakutseid.
Jumala vägi kogudustes väheneb
ja üks teenistus lõpetab teise järel, kuna pole piisavalt töötegijaid.
Kristlik misjonitöö,
milles Soome kristlased on alati olnud esirinnas,
näitab samuti kokkutõmbumise märke.
Koguduste varad on otsakorral
ja koguduste juhtidel ajud kuumavad,
kuidas küll kasvatada
nii vähenevate koguduse liikmete kui varade hulka?
Sageli vahendeid valimata.
Samas kui teised kogudused jälle kasvavad.
Osa kogudusi läkitab misjonipõllule uusi töötegijaid
ja ehitab uusi kogudusehooneid,
ehk siis kokkuvõtvalt öelduna - nad on edukad.
Mis on nende saladus?
Üks oluline aspekt kasvavate koguduste juures
on toimiv ja Piiblile truu õpetus, mis puudutab praktilist elu.
Usun, et see on kõige olulisem.
Selle järele on suur vajadus kõigis Soome kogudustes.
Piibel on koguduse elu jaoks A ja O.
Paulus rõhutab 1. Timoteose 4. peatükis
terve õpetuse olulisust
kogu kristlikule kogudusele läbi aegade.
Ta alustab 4. peatükki nii:
"Aga Vaim ütleb selge sõnaga,
et tulevastel aegadel mõned taganevad usust
ja hoiavad eksitajate vaimude ja kurjade vaimude õpetuste poole."
Paulus hoiatas juba 1. peatükis Efesosse tulnud valeõpetajate eest.
Tol ajal avaldas ajal suurt mõju Apolloniuse nimeline mees,
kes oli pärit Pauluse kodulinnast
ja õppis Tarsoses samal ajal kui Paulus.
Apollonius on eelkõige tuntud
Philostratuse poolt kirjutatud raamatu "Apolloniuse elu" põhjal,
mille põhjal paljud on leidnud suuri sarnasusi lugudega,
mis on Jeesusest kirjutatud.
Apollonius oli Pythagorase järgija, filosoof, matemaatik
ja ringiliikuv kõneleja,
kes olla teinud imesid.
Ta riietus puuvillastesse riietesse ja liikus ringi paljajalu
või siis teatud looduslikes jalatsites.
Ta ei joonud tilkagi veini ja toitus vaid taimetoidust,
lastes oma juustel pikaks kasvada.
Tõeline prohveti kuju.
Ta oli vägagi kreekaliku mõtteviisiga,
samas aga siiski ka religioosne.
Lisaks sellele olla ta käinud Roomas,
kus ta olla äratanud surnuist ühe sentaatori tütre.
Teine väga tuntud lugu räägib sellest,
kuidas Apollonius oli keiser Domitianuse ajal
Roomas süüdemõistetuna
ning sadade tunnistajate juuresolekul haihtunud kohtusaalist õhku.
Pole siis ime, et Teda võrreldi Jeesusega,
isegi, et ta kuulutas avalikult Jeesuse vastaseid õpetusi.
Paulus tundis seda meest,
kes oli just Timoteose kirja kirjutamise ajal
Efesoses.
Nii on täitsa võimalik,
et kui Paulus kirjutas ringi liikuvatest valeõpetajatest,
pidas ta silmas ka Apolloniust
või mõnda muud tolle sarnast kuulutajat.
Viidates Püha Vaimu selgele ilmutusele
eelolevatest aegadest siin 4. peatüki alguses,
pidas Paulus eeldavasti silmas
Vana ja Uue Testamendi lõpuaegu puudutavat ilmutust.
Jumal kõneleb läbi Piibli.
Nii oli Paulus saanud seda uurides võimsa ilmutuse selle kohta,
millega kogudus ja kogu maailm mingi hetk silmitsi seisab.
Üks väga võimas tegur,
mille ka Jeesus lõpuaegadega seoses esile tõi,
on usust taganemine lõpuaegadel.
Mida lähemale Jeesuse tagasitulek jõuab,
seda enam taganeb kristlik kogukond usust Kolmainu Jumalasse,
taganedes ka tervest õpetusest nagu apostlid seda ütlesid.
Inimesed huvituvad üha enam hoopis paganlusest ja okultismist.
Paulus nägi, kuidas see kõik võttis juba tol ajal Efesoses maad.
Apollonius ja temasugused valeõpetajad
said osa inimesi nii kaugele,
et need vahetasid oma usu Jumalasse paganluse ja nõiduse vastu,
langedes kurjade vaimude poolt inspireeritud õpetuse meelevalla alla.
Piibli ennustused lõpuaegade kohta
on suuremas osas me endi silme all juba täitunud.
Suur osa lõpuaja märkidest on juba täitunud.
Nii nagu paljud prohveteeringudki lõpuaja usust taganemise kohta.
Me elame ajal, kus paljud kristlased ja kogudused innustuvad
palju "põnevamatest" õpetustest,
korvates nendega puhast evangeeliumi Kristusest.
Nii pole me kristlaskonnana kuidagi teel suurte ärkamiste poole -
vähemalt mitte väliste näitude põhjal,
vaid liikumas üha intensiivsemalt tagsilangemise teed.
Paulus mainib seda väga konkreetselt.
Taoline areng pole sündinud iseenesest,
vaid seda on mõjutanud paljud ilmalikud õpetused
ja ka õpetajad nagu Darwin, Freud, Jung
ja suur hulk teisi ateistlikke filosoofe.
Kõik need ateistlikud suunad ja eriti ka õpetus evolutsioonist,
mis tundub olema kõige mõjukam -
kõik need on röövinud ja röövivad jätkuvalt
usklike usku Jumalasse.
Suurem osa ülikooli õppima minejaist loobub oma lapsepõlve usust
ja usust loomisesse,
pöördudes sujuvalt evolutsiooni poole.
Selle tulemusena aga jõuab inimeste usk kriisi.
Peaaegu alati.
Asemele on tulnud igasugu muud usundid -
sh ka okultism.
Saatana teenimine mitmel erikujul.
Kristlased elavad täna
massiivsete valede ja propaganda keskel,
mida enamus ei julge ega ka jaksa seada kahtluse alla.
Lisaks sellele ja osaliselt tänu sellele
on koguduses tõstmas pead
isekust ja inimlikku jõudu ülistavad õpetused.
Seda seetõttu, et ristiusu õpetus keskendub üha enam ja enam
inimese õnnetundele, edukusele ja mugavusele.
Seda kõike rohkem, kui päästele Jeesuses.
Mida lähemale Jeesuse tagasitulek jõuab,
seda suuremaks need valed ja usust taganemised saavad,
eksitades võimaluse korral ka Jumala valituid.
Kuid taolised arengud ei sünni iseenesest.
Need on alati tingitud valeõpetajatest,
kelle enda elu ei pea vastu Jumala tõe ees.
Paulus kirjeldab neid eksitajaid 1. Timoteose 4:2-5 järgmiselt:
"Nende valerääkijate silmakirjalikkuse mõjul,
kes on põletanud tulemärgi oma südametunnistusse.
Nad keelavad abiellumast
ja käsivad hoiduda roogadest,
mis Jumal on loonud usklikele ja tõde juba mõistnutele
tänuga vastuvõtmiseks.
Sest kõik, mis Jumal on loonud, on hea
ja miski pole taunitav, mida võetakse vastu tänuga,
sest seda pühitsetakse Jumala sõna ja palve läbi."
Silmakirjalikkus on üks määrav omadus
lõpuaja eksitajate juures.
Nad räägivad üht, aga teevad teist.
Nad teavad, et nende öeldu pole kooskõlas Piibliga.
Või nad vähemalt aimavad seda.
Ja ometi nad väidavad, et nad räägivad tõtt.
Pauluse sõnul süüdistab neid nende endi südametunnistus,
kuid nad vaigistavad oma südametunnistuse häält.
Nad teevad seda nii korralikult, et nende südametunnistus jääb vait.
Selle tulemusena aga langevad nad üha sügavamale valede sisse.
Paulus pidas silmas ehk seda sama Apolloniust,
kui keda iganes muud valeõpetajat,
kes olid innustunud askeetlusest,
tsölibaadist,
seksuaalelust hoidumisest.
Nad hoidusid ka teatud toitudest jne.
Kõik viimati mainitu mõjutas eriliselt Efesoses levivat valeõpetust,
kuna Paulus keskendus sellele pisut rohkem kui muudele asjadele.
Usuringkondades otsitakse askeetluse kaudu sageli
erinevaid kogemusi
ning kontakti teispoolsusega.
Luuakse üks kuvand vaimsest jõust
ja erilistest sidemetest vaimsete väärtustega.
Oma ihu piitsutamine on alati olnud üheks vahendiks,
mille kaudu veenda järgijaid
oma õpetaja, prohveti, guru või filosoofi sügavast pühendumisest.
See toob endaga kaasa suuremat au.
Apolloniuse puhul olid selle kohta väga selged jooned olemas.
Paulus ütleb, et taoline askeetlus on mõttetu ja vale.
Jumal on loonud me jaoks toiduse,
mitte vaid selleks, et selle abil ellu jääda,
aga et seda ka nautida.
Kristlikus ringkonnas ei peaks ihust ja söömisest tegema mingit tabu,
nii nagu seda paljudes religioonides tehakse.
Võime rahuliku südamega süüa kõike söögiks kõlbulikku,
tänades selle eest Jumalat.
Sest kõik, mille Jumal on loonud, on hea.
See, mida suhu paneme, pole üldse mitte vaimulik küsimus.
Nii ei peaks ka keegi koputama me südametunnistusele
mingite religioossete toitumisreeglitega.
Paulus jätkab salmis 6:
"Kui sa seda vendadele õpetad,
siis sa oled Kristuse Jeesuse tubli teenija,
üles kasvanud usu ja hea õpetuse sõnades,
mille järgi sa oled hakanud käima.
Aga labased kõned ja vananaistejutud lükka tagasi,
harjuta end jumalakartuses!"
Paulus teadis, et see,
milliselt ta julgustas Timoteost Efesoses käituma,
saab tooma kaasa vastuseisu.
Timoteos pidi manitsema valeõpetajaid
ja hoiatama kogudust nende eest,
kuid ei üks ega teine pool tahtnud Timoteost kuulda võtta.
Seetõttu pidaski Paulus oluliseks
julgustada ja kinnitada oma noort järglast.
Üks mu endine töökaaslane ütles oma kuulajaile Piiblit õpetades:
"Kui te vaid teaks,
kui palju ma olen saanud Jumalalt seda õpetust ette valmistades,
oleksite täiega kadedad mu peale."
Olen ise kogenud täpselt sama.
Jumala Sõna jagamine, Piibli õpetamine
ja ka muul moel kuulutamine
õnnistavad ka selle jagajat tohutul moel.
Õpetussõnades 11:25 on öeldud: "Hing, kes jagab õnnistust, kosub,
ja kes kastab teisi, seda ennastki kastetakse."
Õpetussõnad 11:25
See põhimõte toimib vaimulikus töös alati.
Igakord - ka valmistades ette seda Timoteose kirja sarja,
olen isegi saanud nii mitmeid kordi värskendatud,
mõeldes: "Kas tõesti ongi nii?"
Paulus julgustas noort Timoteost
hülgama jumalakartmatud ja klatšivad jutud,
keskendudes Piiblile, selle õpetusele ja tõele,
seda kõike ise lugedes.
Soomekeelne piiblitõlge aastast 1933 ütleb salmis 7 järgmist:
"Aga labased kõned ja vananaistejutud lükka tagasi,
harjuta end jumalakartuses!"
See peegeldab pisut paremini kõigi nende juttude loomust.
Valeõpetajate jutud liikusid koguduses suust suhu,
levides eriti hästi tänu koguduse vanemate naiste kaasabile.
Paulus vähemalt ütleb nii.
Lood muutusid otsekui katkise telefoni mängus,
põhjustades kristlaste meeltes palju segadust.
Lisaks hoiatamisele ja õige info edastamisele
pidi Timoteos kandma hoolt ka omaenda vaimuliku elu eest.
Tänapäeval võiks seda ehk nimetada oma vaimsuse eest hoole kandmiseks.
Seda siis siiski vaid kristlikus tähenduses.
Väljend "harjuta", mida kasutati ka füüsilise trenni
ja askeetluse praktiseerimisel,
viis Pauluse järgmise kommentaarini:
"Sest kehalisest harjutamisest on vähe kasu,
aga jumalakartus on kasulik kõigeks
ning sellel on praeguse ja tulevase elu tõotus."
Seda salmi kasutatakse sageli selleks,
et rõhutada sportimise ja füüsilise trenni olulisust
inimese elus.
Kuid Pauluse ütluse juures
peab seda harjutamist vaatama selle teksti üldkontekstis,
sest muidu see tundub kui suvalise salmina kõigi teiste keskel
Paulus ei räägi siin sõnagi sportimisest,
vaid enesedistsipliinist - füüsilisest distsipliinist.
Seetõttu peab see salm olema seotud usulise askeetlusega.
Oma ihu piitsutamisest ja piiramisest,
mida valeõpetajad kuulutasid ja soosisid.
Sest nad said sellest oma kasu.
Jah, kristlaselgi oleks hea eralduda vahel paastuks ja palveks,
sest vähemalt me Lääne inimeste elus on asju,
mis takistavad meid keskendumast Jumalale.
Kuid askeetlusest olulisemgi veel on olla kindel,
et me usk tugineb Jeesuse poolt täideviidud tööle
ja mitte me oma distsipliinile või usupraktikatele.
Usk Jeesusesse kingib meile küllusliku ja rikka elu
nii juba siin maa peal, kui kord ka taevas.
Nii pole see salm kuidagi seotud spordi või füüsilise treeninguga.
Vaid inimlik mõistus ja loogika näeb seda seal.
Jah, on hea hoida oma ihu sellises seisus,
et saaksime keskenduda kõige olulisemale.
Paulus jätkab: "See sõna on ustav ja väärib igati vastuvõtmist:
selleks me ju näeme vaeva ja võitleme,
sest me oleme oma lootuse pannud elava Jumala peale,
kes on kõigi inimeste, iseäranis usklike Päästja.
Seda käsi ja õpeta!"
"Timoteos, seda on nüüd oluline mõista!"
"Seda on nüüd oluline mõista, mida ütlen."
Paulus kui võtab kogu oma sõnumi kokku
ja motiveerib seeläbi oma kaaslast.
Ehk teisisõnu öeldes ta otsekui ütleks:
"Valeõpetajad rõhutavad askeetlust ja füüsilist piitsutamist,
kuid kui me seda teeme, siis eelkõige keskendudes Jumalale,
kes päästab meid vaid oma armu läbi.
Igaühe, kes usub Jeesusesse.
Timoteos, unusta askeetlus ja keskendu sellele ning õpeta seda."
Evangeelium kuulub kõigile
ja sellest on enam kui küll nii sulle kui mulle
kui kõigile pastoritele ja töötegijatele.
Paulus jätkab salmis 12:
"Ärgu keegi mõtelgu üleolevalt sinu noorusest,
vaid saa usklikele eeskujuks kõnes, käitumises, armastuses,
usus, puhtuses!"
Oli selge, et Timoteos saab kogema vastuseisu,
mis tõi kaasa ka süüdistused nii tema kui ta nooruse aadressil.
Kuid Paulus ütles, et Timoteos ei pea seda kartma,
kuna Jumal kõneleb nii vanade kui noorte kaudu.
Sisu on see, mis loeb, mitte vanus.
"Ära hooli neist süüdistustest, vaid ela oma usku välja
ja ole oma eluga eeskujuks.
Me kõnepruuk, eluviis, armastus ja usk
evangeliseerivad meid ümbritsevaid inimesi
palju rohkem
kui oskame ettegi kujutada.
Ometi on endiselt kõige efektiivsem kuulutusviis
kristliku sõnumi kuulutamine.
Seetõttu ütles ka Paulus Timoteosele:
"Ole hoolas ette lugema, ergutama, õpetama, kuni ma tulen!
Ära jäta hooletusse vaimuandi, mis sulle anti ennustuse läbi,
kui vanemad panid oma käed sinu peale!"
Kui palju on sinu koguduses jagatavas õpetuses
puhast Jumala Sõna?
Usutakse te koguduses Jumala Sõnas peituvasse väesse?
Jumala Sõna asendatakse liiga sageli inimlike arvamustega
ja "Mulle tundub" või "Minu meelest" õpetustega.
Kuid Jumala Sõnas endas peitub juba vägi,
mis suudab muuta inimese elu.
Seetõttu peame ka julgema päästa valla selle Jumala Sõna,
lastes sel avaldada mõju oma lugejatele.
Seetõttu olen ka ise selle sarja jooksul lugenud teadlikult palju Piiblit
salm salmi haaval,
et see ise võiks veenda meid oma tõelisuses.
Nii et, lugegem, õhutagem ja õpetagem innukalt Jumala Sõna!
Ärme peida seda omaenda tõlgenduste alla,
vaid toogem see esile just sellisena nagu see on.
Oma tõlgendusi aga tulebki esitleda kui tõlgendusi ja mitte kui tõde.
Nagu Piibli põhjal arvata võib,
oli Timoteose armuanniks just nimelt õpetamine.
Küsimus polnud vaid loomupärases õpetamisannis,
vaid tegu oli erilise Jumala anniga, mida Püha Vaim väga eriliselt võidis,
et see oleks õnnistuseks kogudusele.
Timoteos oli saanud selle läbi palve, kui kogudusevanemad teda õnnistasid
Meiegi vajame oma tänapäeva kogudustes
seda Jumala poolt antud imelist andi.
Kristlaskonna vaimulik olukord, uute valeõpetuste otsa komistamine
ja vaimulik võimetus on valdavalt tingitud sellest,
et koguduse keskel on eiratud õpetust Püha Vaimu andidest.
See õpetus on asendatud inimmõistuse-, kõneosavuse-
ja usklike "trikkidega".
Kuid kogudust karjatsetakse eelkõige siiski
läbi Jumala Sõna õpetuse.
Mitte läbi hingehoiu, prohveteerimise
või vaeste eest hoolitsemise,
kuigi needki kõik on olulised, head ja vajalikud.
Kui tahame, et me kogudused saaksid tugevaks
ja võitleksid evangeeliumi eest,
vajame me selleks Piibli õpetust.
Paulus ütleb: "Nende asjade peale mõtle,
ela selles, et su edenemine oleks avalik kõigile!
Pane tähele iseennast ja õpetust, jää kõigesse sellesse püsima,
kui sa seda teed, siis sa päästad enda ja need, kes sind kuulavad."
Jumala Sõna õigel viisil õpetamine on tohutult oluline.
See avab meile pääste Kristuses ja aitab meil püsida Temas
isegi keset teiste usust ära langemist.
Jumala Sõna õpetajatel ja vaimuliku töö tegijail
on suur vastutus,
mistõttu peame endalt jätkuvalt küsima:
"Kas ma kuulutan Kristust või midagi muud?
Kuulutan ma evangeeliumi või Muhamedi õpetust?
Käske ja keelde ning neist kinni pidamist?"
Kui ma elan armust,
annan seda loomupäraselt ka teistele edasi.
Kui elan käsumeeles ja tegudele tuginevalt,
annan sedagi loomupäraselt teistele edasi.
Seetõttu on oluline küsida,
kas ma ise elan armust, mis peitub Jeesuses
või millestki muust?
Palume üheskoos.
Kallis Jeesus,
tänu Sulle, et su lepitustööst on enam kui küll me kõigi jaoks.
Issand, palun, et mu sõnad jõuaks kohale õigel moel.
Las kõik see, mis oli selles inimlikku, kaduda
ja mis on Sinust, kinnistuda.
Hoia meid, Issand me endi sees oleva uhkuse eest.
Hoia meid oma enda õiguse tagaajamise eest
ja asenda see armastusega tõe vastu,
mis tahab aidata teistel jõuda Sinu juurde.
Õnnista kõiki Jumala Sõna õpetajaid,
et nad Su Sõna avades avaks sealt aardeid.
Lase igaühel näha ja kogeda, kui imeline see on.
Lase meil vabastada Su Sõna me keskel.
Jeesuse nimel, aamen.
Kui soovid toetada TV7 tööd, võid helistada 900 1777 (hind 7. eur)
või teha pangaülekande, leides me andmed www.tv7.ee
Aitäh, et olid meiega!
Jätkame järgmine kord 1. Timoteose kirja 5. peatükiga.
Seniks aga rohkelt õnnistusi!
Kõike head!
Tõlge: Anne-Ly Raukas